Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 562/14/8803	Košice II, 5.11.2014
EEČ : 2-64-484-2014

U Z N E S E N I E

Trestná vec:	obvinený XXXXX 
Trestný čin:	násilie proti skupine obyvateľov a proti jednotlivcovi podľa § 197a odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: majster
V trestnej veci vedenej proti obvinenému XXXXX pre trestný čin násilia proti skupine obyvateľov a proti jednotlivcovi  podľa § 197a ods. 1 Trestného zákona účinného v čase spáchania skutku na tom skutkovom základe, že:

-  dňa 03.12.2005 v čase o 22.45 hod v obytnom bloku na 11. poschodí ul. Dénešovej XXXXX v Košiciach na Sídlisku KVP po predchádzajúcej slovnej hádke fyzicky napadol p. XXXXX, nar. XXXXX v XXXXX, trvale bytom XXXXX, ul. XXXXX, prechodne bytom XXXXX, ul. XXXXX a to tak, že ju chytil za lakte a začal ťahať po chodbe k výťahu a medzitým ju sotil do steny a následne do výťahu, vo výťahu ju začal fackovať  po tvári a keď   došli na prízemie, vytiahol ju z výťahu von a začal ju hádzať o stenu a o zem, pričom ju stále udieral päsťami do hlavy a kolenom ju kopol do ľavého boku a sústavne sa jej vyhrážal zabitím, a to takým spôsobom, že to u nej vzbudilo dôvodnú obavu, že svoje vyhrážky uskutoční,

Odôvodnenie:
Uznesením  policajného orgánu  oddelenia skráteného vyšetrovania OSV ÚJaKP OR PZ v Košiciach II, XXXXX - XXXXX zo dňa 15.12.2005 pod sp. zn. XXXXX  bolo podľa § 160 ods. 1 Trestného zákona začaté trestné stíhanie  a podľa § 167 ods. 1 Trestného poriadku vznesené obvinenie XXXXX pre trestný čin násilia proti skupine obyvateľov a proti jednotlivcovi v zmysle  § 197a ods. 1 Trestného zákona na tom skutkovom základe, že:

-  dňa 03.12.2005 v čase o 22.45 hod v obytnom bloku na 11. poschodí ul. Dénešovej XXXXX v Košiciach na Sídlisku KVP po predchádzajúcej slovnej hádke fyzicky napadol p. XXXXX, nar. XXXXX v XXXXX, trvale bytom XXXXX, ul. XXXXX prechodne bytom XXXXX, ul. XXXXX a to tak, že ju chytil za lakte a začal ťahať po chodbe k výťahu a medzitým ju sotil do steny a následne do výťahu, vo výťahu ju začal fackovať  po tvári a keď   došli na prízemie, vytiahol ju z výťahu von a začal ju hádzať o stenu a o zem, pričom ju stále udieral päsťami do hlavy a kolenom ju kopol do ľavého boku a sústavne sa jej vyhrážal zabitím, a to takým spôsobom, že to u nej vzbudilo dôvodnú obavu, že svoje vyhrážky uskutoční.

Uznesením  povereného príslušníka oddelenia skráteného vyšetrovania OSV ÚJKP OR PZ v Košiciach II, XXXXX - XXXXX sp. zn. ORP-XXXXX  zo dňa 07.06.2006 bolo podľa § 228 ods. 2 písm. a/ Trestného poriadku trestné stíhanie prerušené pre neprítomnosť svedka poškodeného.

Uznesením  povereného príslušníka Okresného riaditeľstva PZ v Košiciach, obvodného oddelenia PZ XXXXX - XXXXX sp. zn. XXXXX  zo dňa 29.04.2008 bolo podľa § 228 ods. 5 Trestného poriadku v trestnom  stíhaní pokračované.

Uznesením  povereného príslušníka Okresného riaditeľstva PZ v Košiciach, obvodného oddelenia PZ XXXXX - XXXXX sp. zn. XXXXX  zo dňa 08.12.2008 bolo podľa § 228 ods. 2 písm. a/ Trestného poriadku trestné stíhanie prerušené pre neprítomnosť svedka.

Uznesením  povereného príslušníka Okresného riaditeľstva PZ v Košiciach, obvodného oddelenia PZ XXXXX - XXXXX, sp. zn. XXXXX  zo dňa 03.09.2014 bolo podľa § 228 ods. 5 Trestného poriadku v trestnom  stíhaní pokračované.

Poverený príslušník Okresného riaditeľstva PZ XXXXX, obvodného oddelenia PZ XXXXX - XXXXX dňa 30.10.2014 predložil na Okresnú prokuratúru XXXXX II spisový materiál s návrhom na zastavenie  trestného stíhania obv. XXXXX pre trestný čin násilia proti skupine obyvateľov a proti jednotlivcovi v zmysle  § 197a ods. 1 Trestného zákona účinného v čase spáchania skutku, a to podľa  § 215 ods. 1 písm. d/ Trestného poriadku s poukazom na ustanovenie § 9 ods. 1 písm. a/ Trestného poriadku.

Za trestný čin násilia proti skupine obyvateľov a proti jednotlivcovi v zmysle  § 197a ods. 1 Trestného zákona účinného v čase spáchania skutku je trestná sadzba až na 1 rok.

Podľa § 67 ods. 1Trestného zákona účinného v čase spáchania trestného činu trestnosť činu zaniká uplynutím premlčacej doby, ktorá je:

a)	dvadsať rokov, ak ide o trestný čin, za ktorý tento zákon v osobitnej časti dovoľuje uložiť výnimočný trest.
b)	desať rokov, ak je horná hranica trestnej sadzby odňatia slobody najmenej desať rokov,
c)	päť rokov, ak je horná hranica trestnej sadzby odňatia slobody najmenej tri roky,
d)	tri roky pri ostatných trestných činoch.

(2) Do premlčacej doby sa nezapočítava doba, po ktorú nebolo možné páchateľa postaviť pred súd pre zákonnú prekážku, ani doba, po ktorú sa zdržoval v cudzine.

(3) Premlčanie trestného stíhania sa prerušuje

a) oznámením alebo vznesením obvinenia  pre trestný čin, o premlčanie ktorého ide, ako aj po ňom nasledujúcimi úkonmi vyhľadávacieho orgánu, vyšetrovateľa, prokurátora alebo súdu smerujúcimi k trestnému stíhaniu páchateľa,
alebo

b)  ak páchateľ spáchal v premlčacej dobe trestný čin nový, na ktorý tento zákon ustanovuje trest rovnaký alebo prísnejší.

(4) Prerušením premlčania sa začína nová premlčacia doba.

Premlčacia lehota nebola v zmysle vyššie uvedených zákonných dôvodov prerušená u obvinených, pretože trestné stíhanie bolo prerušené pre neprítomnosť poškodených, ktorých sa doposiaľ nepodarilo vypočuť.

Vzhľadom na trestnú sadzbu trestného činu podľa § 197a ods. 1 Trestného zákona účinného v čase spáchania skutku a aktuálneho odpisu z registra trestov obv. XXXXX je možné konštatovať, že k premlčaniu trestného stíhania došlo dňa 09.12.2011.

	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Podľa § 9 ods. 1 písm. a/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené,  ak je trestné stíhanie premlčané.

Podľa § 2 ods. 1 Trestného zákona  trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trest sa ukladá podľa zákona, ktorý je pre páchateľa priaznivejší. Pre obvineného je priaznivejšie postupovať podľa zákona účinného  v čase spáchania skutku.

Vzhľadom na vyššie uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor